बाप ने ही कुएं में फेंके, लोग बोले- सौतेली मां ने मरवा दिए, दोनों को लेकर झगड़ती थी, मारती पीटती थी
हरियाणा के फ़रीदाबाद जिले में पिता ने हैवानियत की हदें पार करते हुए अपने ही 2 बच्चों को मौत के घाट उतार दिया। दिल्ली से सटे फरीदाबाद और पलवल के बीच में पड़ने वाले फरीदाबाद के सीकरी इलाके में बाप ने अपने 2 बच्चों को कुएं में फेंक कर मार डाला।
हरियाणा के फ़रीदाबाद जिले में पिता ने हैवानियत की हदें पार करते हुए अपने ही 2 बच्चों को मौत के घाट उतार दिया। दिल्ली से सटे फरीदाबाद और पलवल के बीच में पड़ने वाले फरीदाबाद के सीकरी इलाके में बाप ने अपने 2 बच्चों को कुएं में फेंक कर मार डाला। सीकरी पुलिस चौकी ने आरोपी बाप को गिरफ्तार करके शव बरामद कर लिए हैं।
आरोपी पिता को गिरफ्तार,पत्नी से भी होगी पूछताछ
पुलिस ने बच्चों के शवों को कब्जे में लेकर पोस्टमार्टम के लिए फरीदाबाद के सिविल अस्पताल बादशाह खान की मोर्चरी में रखवा दिया है। मृतकों में बड़ी बेटी बिंदु उम्र 5 वर्ष और बेटा निक्की उम्र 4 वर्ष शामिल है। पुलिस के मुताबिक, आरोपी पिता ने दूसरी शादी की थी और यह दोनों बच्चे पहली पत्नी से थे, जिसकी मौत हो चुकी है।
पुलिस के अनुसार, इन्ही दोनों बच्चों को लेकर उसका दूसरी पत्नी से लगातार झगड़ा होता था। इसके चलते आरोपी पिता ने दोनों बच्चों को कुएं में फेंक कर मौत के घाट उतार दिया। बता दें कि कुएं में 5-6 फीट पानी थ, जिसमें फेंके जाने के चलते बच्चे में डूब गए और उनकी मौत हो गई। वे चिल्लाए, लेकिन कोई बचाने नहीं आया। वहीं लोगों का यह भी कहना है कि सौतेली मां ने दोनों बच्चे मरवा दिए। अकसर लड़ती रहती थी उन्हें लेकर, मारती पीटती भी थी।
चश्मदीद के बयान ने पलटी पुलिस की थ्योरी
पुलिस द्वारा बताई गई कहानी में नया मोड़ देते हुए चश्मदीद सलीम ने बताया कि आरोपी पिता खुद अपने दोनों बच्चों को लेकर कुएं में कूदा था, जिसके बाद शोर-शराबा होने पर वह और उसके पड़ोसी सीढ़ी लेकर भागे। कुएं में सीढ़ी डालकर वह बच्चों को और पिता को बचाने के लिए कूद गया, जिसकी मदद एक और शख्स ने की, लेकिन पानी में डूबने के चलते बच्चों की मौत हो चुकी थी। पिता की हाइट लंबी होने के चलते वह पानी में नहीं डूबा और बच गया।